recursal/SuperWikiNEXT-32B huggingface dataset:
Coordenadas: 23°07′00″S 14°52′00″L﻿ / ﻿-23.11667, -14.86667

Antigas dunas do Namib-Naukluft Park en Erongo.
**Erongo** é unha das 14 rexións de Namibia. A súa capital é a cidade de Swakopmund.

Walvis Bay, o principal porto comercial de Namibia.

Xeografía
---------

A rexión ocupa unha superficie de 63 720 km².

No ano 2001 tiña unha poboación de 107 629 habitantes polo que, nese ano, a súa densidade de poboación era de 2,72 hab./km².

A súa capital é a cidade de Swakopmund, que en 2010 tiña unha poboación de 34 300 habitantes, aínda que a cidade máis poboada é Walvis Bay que, en 2011 contaba con 85 000 habitantes.

O nome da rexión débese ás montañas Erongo, un lugar moi coñecido en Namibia, especialmente nesta zona.

Todas as localidades principais desta rexión están conectadas por estradas pavimentadas.

A rexión omprende seis distritos electorais: Omaruru, Karibib, Brandberg, Arandis, Swakopmund e Walvis Bay.

Polo oeste, Erongo ten costa no océano Atlántico, a chanmada costa dos Esqueletos. Por terra limita coas rexións seguintes:

* Kunene - ao norte
* Otjozondjupa - ao leste
* Khomas - ao sueste
* Hardap - ao sur (Ver mapa)

Economía
--------

As áreas dos Omaruru, Karibib e Okombahe/Uis/Tsubeses están situadas nunha rexión semiárida, con cultivos de secaño. Estes pobos combinan as colleitas comunais coas individuais, comerciais.

Hai varias explotacións mineiras na rexión, en lugares como Navachab e, en pequena escala en lugares ao redor de Uis e a zona desértica.

En Arandis existen industrias mineiras, e manufacturas en Swakopmund.

Karibib tamén ten industria de mármore.

E Walvis Bay é o lugar principal da industria pesqueira de Namibia. A importancia da actividade pesqueira nesta rexión fai que para a vixilancia das súas augas, dipoña dun patrulleiro motorizado destinado na rexión.

A rexión, lindeira coa costa, está bastante desenvolvida. Ten servizos como escolas, hospitais e clínicas, servizos de electricidade e de telecomunicacións, con algunhas excepcións nalgúns puntos.

Distritos electorais
--------------------

A región comprende sete distritos electorais:

* Daures
* Omaruru
* Arandis
* Karibib
* Swakopmund
* Walvis Bay Urbano
* Walvis Bay Rural

Política
--------

Desde o ano 2004, a SWAPO ten a maioría absoluta no Consello Rexional de sete membros de Erongo, cuxas eleccións se celebran cada sete anos.

Notas
-----

1. ↑  "Table 4.2.2 Urban population by Census years (2001 and 2011)" (PDF). *Namibia 2011 - Population and Housing Census Main Report* (en inglés). Namibia Statistics Agency. p. 39. Arquivado dende o orixinal (PDF) o 16 de outubro de 2013. Consultado o 8 de agosto de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Erongo Modificar a ligazón no Wikidata*** |

### Outros artigos

* Costa dos Esqueletos
* Walvis Bay

### Ligazóns externas

* Páxina web con informacións das rexión de Namibia

|  |  |
| --- | --- |
| Control de autoridades | 
* Wd: Q648753
* GeoNames: 3371199
* MusicBrainz: ID
* OSM: 2279555

 |
Murallas de Laguardia
**Laguardia** (en éuscaro: *Guardia*) é un municipio situado no sur da provincia de Álava, a 64 km da capital Vitoria, que pertence á comunidade autónoma do País Vasco. Está situado na comarca da Rioxa Arabesa.

Áchase nun cotarelo e está rodeada por unha muralla que mandou levantar o rei Sancho o Forte de Navarra. Aínda se conservan cinco portas de acceso á cidade. Os seus nomes son: Mercadal, Carnicerías, Páganos, San Juan, e Santa Engracia. As súas rúas e recunchos conservan un gran sabor medieval. A súa economía está baseada na industria do viño, con elaboración propia e numerosas adegas.

Topónimo
--------

Durante a Idade Media recibiu nomes como *Leguarda, Gardia, Guardia, Guoardia, Lagarde, Lagardia* e *Laguoardia* até que chegou ao actual **Laguardia**.

Existe certa controversia sobre o nome éuscaro da localidade. A finais do século XIX estendeuse a crenza de que antes da concesión da carta de vila en 1164, a poboación de Laguardia chamábase **Biasteri**. Moitos viron en Biasteri un topónimo de orixe éuscara e utilizouse até datas recentes como nome en éuscaro da localidade, mais nos últimos anos do século XX filólogos e historiadores chegaron á conclusión de que Biasteri fora o nome antigo da veciña localidade de Viñaspre, non de Laguardia e que polo tanto non cabía realizar dita asociación. Na actualidade a Euskaltzaindia considera que o nome correcto en éuscaro da localidade é **Guardia**.

|  |  |
| --- | --- |
|  | Wikimedia Commons ten máis contidos multimedia na categoría:  ***Laguardia Modificar a ligazón no Wikidata*** |

| * v
* c
* e
País Vasco País Vasco  ·  Concellos de Áraba |
| --- |
| Agurain  ·  Aiara  ·  Amurrio  ·  Añana  ·  Aramaio  ·  Armiñón  ·  Arraia-Maeztu  ·  Arratzua-Ubarrundia  ·  Artziniega  ·  Asparrena  ·  Barrundia  ·  Berantevilla  ·  Bernedo  ·  Bilar  ·  Burgelu  ·  Donemiliaga  ·  Dulantzi  ·  Elciego  ·  Erribera Beitia  ·  Erriberagoitia  ·  Eskuernaga  ·  Gaubea  ·  Harana  ·  Iekora  ·  Iruña Oka  ·  Iruraiz-Gauna  ·  Kanpezu  ·  Kripan  ·  Kuartango  ·  Labastida  ·  Lagrán  ·  Laguardia  ·  Lantziego  ·  Lantarón  ·  Lapuebla de Labarca  ·  Laudio  ·  Legutio  ·  Leza  ·  Mañueta  ·  Moreda Araba  ·  Navaridas  ·  Okondo  ·  Oion  ·  Samaniego  ·  Urizaharra  ·  Urkabustaiz  ·  Vitoria  ·  Zalduondo  ·  Zambrana  ·  Zigoitia  ·  Zuia |  |


|  |  |
| --- | --- |
| Control de autoridades | 
* Wd: Q303629
* código INE: 01031
* GeoNames: 6355265
* GND: 4639837-5
* MusicBrainz: ID
* OSM: 344032

 |



---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

Unha **óblast**/**oblast** ou **vóblasts**/**voblasts** (en ruso *область* (feminino), en ucraíno: *область*, en búlgaro: *о́бласт*, en belaruso: *вобласьць*, transcrito: voblasts) é o nome de entidades subnacionais de Belarús, Bulgaria, a Federación Rusa, Ucraína, ademais de existir na antiga Unión Soviética.

As *óblast* están nun nivel por debaixo do nacional e subdivídense en distritos chamados *raiony* ou *rayony* (en ruso: *районы*; en ucraíno: *райони*). A palabra pode traducirse por "rexión" ou "provincia".

En Belarús utilízase unha palabra similar, *voblast* (*voblasts*), e en Casaquistán úsase a variante *oblys* (plural: *oblystar*).

Óblasts de Bulgaria
-------------------

Desde 1999, Bulgaria está dividida en 28 *oblasti*, que se acostuma traducir como *rexión*. Con anterioridade, o país subdividíase en 9 unidades maiores, tamén chamadas *óblast*.

Óblast na Unión Soviética e estados sucesores
---------------------------------------------

Na Unión Soviética, as óblast eran as divisións de cada unha das Repúblicas Soviéticas. Algunhas óblast da RSS de Rusia tiñan unha estrutura complicada, composta non só por raións e cidades, sino tamén por entidades autónomas.

Nas repúblicas postsoviéticas a óblast está un nivel por debaixo do nacional. Subdivídese ademais en distritos chamados *raións* (en ruso: *районы*; ucraíno: *райони*). Unha gran cidade pode ser parte constituínte dunha óblast, no mesmo nivel que un *raion*.

As óblast noutros países postsoviéticos chámanse oficialmente:

* *Voblasts* na RSS de Belarús
* *Oblys* na RSS de Casaquistán
* *Óblast* na RSS de Kirguizistán
* *Viloyat* na RSS de Taxiquistán
* *Welayat* na RSS de Turkmenistán
* *Viloyat* na RSS de Uzbekistán

*Viloyat* e *welayat* proveñen do árabe *wilaya*.

|  |  |
| --- | --- |
|  | A Galipedia ten un portal sobre: ***Rusia*** |


|  |  |
| --- | --- |
| Control de autoridades | 
* Wd: Q171308
* AAT: 300235107
* GEC: 0127026

 |
Biella
**Biella** (*Bièla*, en piemontés) é un concello italiano, capital da provincia homónima, na rexión de Piemonte. Ten 46.126 habitantes (en 2007) e esténdese por unha área de 46,68 km², cunha densidade de poboación de 988 hab/km².

Xeografía
---------

Biella está situada aos pés dos prealpes bielleses. A conexión ás grandes vías de comunicación do norte de Italia está garantida grazas á estrada estatal 142 Biellese e as autoestradas A4 Torino-Milán, A5 Torino-Aosta e A26 Xénova-Gravellona Toce.

No concello limítrofe de Cerrione está localizado un pequeno pero ben equipado aeroporto turístico.

Economía
--------

A economía de Biella está tradicionalmente ligada ao sector téxtil, e en particular a lá. A elaboración da lá ten orixes antigas e o seu desenvolvemento determinou o tecido económico da área, con grandes e importantes empresas do sector, entre as que cabe lembrar, pola importancia que aínda manteñen, o grupo Ermenegildo Zegna ou o grupo Cerruti 1881.

Cidades irmás
-------------

* Kiryū,  Xapón.
* Arequipa,  Perú.
* Tourcoing,  Francia.
* Weihai,  China.
* Cagliari,  Italia.

Vista panorámica de Biella

|  |  |
| --- | --- |
| Control de autoridades | 
* Wd: Q18021
* WorldCat
* VIAF: 304918376
* EBID: ID
* GEC: 0010021
* GeoNames: 6539582
* GND: 4080402-1
* LCCN: n80001383
* MusicBrainz: ID
* OSM: 45293

 |
Coordenadas: 47°08′23″N 9°10′01″L﻿ / ﻿47.139861111111, 9.1670277777778

Fervenzas do Seerenbach.
As **fervenzas do Seerenbach** (en alemán:  *Seerenbachfälle*) son unhas fervenzas triplas naturais de Suíza, que se atopan no concello de Amdem, no cantón de Sankt Gallen. Atópase a 39 km de Vaduz.

Características
---------------

Cun total de tres caídas, a fervenza superior ten unha altura de 50 metros, a mediana 305 metros, e a baixa unha caída de 190 metros, sumando as tres 585 metros. As caídas de auga forman un arroio que alimenta o lago de Walen. 

A caída acumulada é a maior de calquera outra fervenza no país. Atendendo só á mediana, esta sería a segunda caída máis alta en Suíza despois da Fervenza do Mürrenbach con 417 metros.

O acceso a pé conta cunha ruta sinalizada. Para chegar con coche, só conta cunha estrada estreita destinada só a un vehículo con quenda rotatoria cada media hora para acceder nun sentido e despois no contrario.

Galería de imaxes
-----------------

* vista próxima das fervenzas do Seerenbachvista próxima das fervenzas do Seerenbach
* Paisaxe das Fervenzas do SeerenbachPaisaxe das Fervenzas do Seerenbach
* Ruta cara as fervenzas do SeerenbachRuta cara as fervenzas do Seerenbach

Notas
-----

1. ↑  "Seerenbach Falls - The Tallest Waterfall in Switzerland". *World of Waterfalls* (en inglés). Consultado o 2023-11-29.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fervenzas do Seerenbach Modificar a ligazón no Wikidata*** |

### Bibliografía

* Christian Schwick, Florian Spichtig (2007). *Die Wasserfälle der Schweiz. Mit 53 Wanderungen zu spektakulären Naturschauplätzen*. Aarau: AT Verlag. ISBN 978-3-03800-321-2.
Principado de Cataluña. Mapa de Jan Baptist Vrients, 1608.
O **Principado de Cataluña**, e por antonomasia *El Principat*, foi un estado situado no suroeste de Europa e o nome histórico e tradicional de Cataluña. É un termo xurídico (en latín *principatus*) que aparece no século XIV para indicar o territorio baixo xurisdición das Cortes Catalás, o soberano do cal era o rei do Casal de Barcelona, sen ser formalmente un Reino. Tampouco era un condado, xa que o condado de Barcelona non comprendía a totalidade de Cataluña.

Historia
--------

Normalmente utilizouse o título nobiliario de Príncipe polo herdeiro da Coroa. No caso da Coroa de Aragón o herdeiro portaba o título de Duque de Xirona, cambiado máis tarde a Príncipe de Xirona. Non se debe confundir, polo tanto, o Principado de Cataluña cun título nobiliario.

A primeira referencia atopouse nas Cortes de Perpiñán, no 1350, presididas polo rei Pedro o Cerimonioso. Semellante, aínda que xa era un termo utilizado informalmente. Ramon Muntaner escribiu na súa Crónica a despedida de Xaime o Xusto ó seu fillo que partia á conquista de Sardeña:

> 
> 
> *Fillo, deixovos eu a nosa bandeira antiga do Principado de Cataluña, a cal ten un singular privilexio: que endexamais un campo onde a nosa bandeira estivo foi vencido nin desbaratado*
> 
> 

Un eufemismo usado previamente nas Cortes de Barcleona do 1283 é o de Universidade de Cataluña para referirse ó conxunto de habitantes do territorio. O termo vai ser institucionalizado no goberno de Eivissa como sinónimo de Generalitat.

O nome de Principado vaise seguir usando nos Decretos da Nova Planta da administración borbónica e foi plenamente vixente ata o século XIX. Os movementos republicanos preferiron abandonar o nome de Principado, mais, en cambio, os movementos pancatalanistas preferiron mantelo para referirse á Cataluña estrita, diferenciada da Cataluña Grande ou Países Cataláns. Hoxe, o termo Principado non se atopa recollido no Estatuto de Autonomía de Cataluña, mais continúa a vixente coma denominación tradicional.

Véxase tamén
------------

### Outros artigos

* Cataluña
* Generalitat de Cataluña

|  |  |
| --- | --- |
| Control de autoridades | 
* Wd: Q15581
* WorldCat
* VIAF: 131366941
* LCCN: n82023193

 |
Coordenadas: 43°47′06″N 0°51′35″O﻿ / ﻿43.78500, -0.85972**Vicq-d'Auribat** (en francés e oficialmente; en occitano: *Vic d'Auribat*) é unha poboación e concello francés situada na rexión de Nova Aquitania, departamento de Landas, no distrito de Dax e cantón de Montfort-en-Chalosse. A súa poboación en 2013 era de 266 habitantes que en francés se denominan *vicquois*. Dende 2014, Pascal Hontans é o alcalde.

O código postal é 40380 e o código INSEE é 40324. A altitude mínima é de 9 metros e a máxima de 45 metros. A superficie total é de aproximadamente 4,2 km² e a densidade de 45 habitantes por km².

Demografía
----------

Serie de poboación histórica de Vicq-d'Auribat   
(Fonte/s: INSEE [Consultar])| Ano | 1962 | 1968 | 1975 | 1982 | 1990 | 1999 |
| --- | --- | --- | --- | --- | --- | --- |
| Poboación | 218 | 204 | 189 | 177 | 190 | 189 |

Notas
-----

1. ↑  "Copia arquivada". Arquivado dende o orixinal o 19 de setembro de 2019. Consultado o 27 de decembro de 2016.
2. ↑  "Copia arquivada". Arquivado dende o orixinal o 27 de decembro de 2016. Consultado o 27 de decembro de 2016.
3. ↑  Nom des habitants des communes françaises en Habitants.fr, consultado o 10 de outubro de 2013.
4. ↑  "Datos de poboación para o ano 2012 de Vicq-d'Auribat" (en francés). Consultado o 27 de decembro de 2016.

Véxase tamén
------------

### Ligazóns externas

* INSEE

|  |  |
| --- | --- |
| Control de autoridades | 
* Wd: Q2531212
* BNF: 15259266w
* GeoNames: 6434013
* OSM: 1376190

 |
Nácar iridescente dentro dunha cuncha de Nautilus
A **nácara** ou **nácar** é unha substancia orgánica e inorgánica, xa consolidada, dura, branca arxentina, rechamante e con reflexos irisados ou iridescentes. Forma a capa interna da casca de moitos moluscos, razón pola que varias destas especies o segregan de xeito considerable para reparar as súas cascas danadas ou para cubrir determinados obxectos dentro deles, mecanismo que é empregado polos apañadores de perlas, para colocar en determinados moluscos pezas no interior que saben cubrirán co nácar, converténdoos en perlas ou outros obxectos valiosos nacarados.

As cunchas que proporcionan o máis fermoso nácar son as haliótidas, os nautilus, as ostras entre outras. O nácar emprégase en obras de marquetería, ebanistería fina, xoiaría e para adornar abanos, botóns, fichas etc.

Composición
-----------

O nácar está composto por plaquetas hexagonais de aragonita (carbonato de calcio (CACO3) cristalizado), de 10-20 µm de amplitude e 0,5 µm grosor, estruturados en continuas láminas paralelas. Estas estratificaciones do nácar atópanse separadas e compactadas por seccións dunha mátriz orgánica composta de biopolímeros elásticos de conquiolina (como tamén o son as proteínas da quitina, lustrina ou a seda).

Notas
-----

1. ↑  Definicións no *Dicionario da Real Academia Galega* e no Portal das Palabras para *nácara*.
2. ↑  Definicións no *Dicionario da Real Academia Galega* e no Portal das Palabras para *nácar*.

|  |  |
| --- | --- |
| Control de autoridades | 
* Wd: Q215865
* AAT: 300011835
* BNCF: 46953
* BNF: 12307892b
* EBID: ID
* GEC: 0125508
* GND: 4202611-8
* LCCN: sh85087521

 |

|  |  |
| --- | --- |
| Identificadores | 
* MeSH: D060734
* Uberon: 0008269
* UMLS: C3203082

 |
Localización de Ruvuma en Tanzania.
**Ruvuma** é unha das 26 rexións nas que se encontra dividida Tanzania. A súa capital é a cidade de Songea.
O nome vén do río que nace na rexión e forma fronteira polo sur con Mozambique. Polo norte limita coa rexión de Morogoro, polo nordeste coa rexión de Lindi, polo leste coa rexión de Mtwara e polo noroeste coa rexión de Iringa. En Ruvuma pódense atopar numerosas tribos, como a de Mpoto.
Posúe unha superficie de 63.498 km2 e segundo o censo do 2002 tiña unha poboación de 1.117.166 persoas.

Distritos
---------

Ten catro distritos:

* Mbinga
* Namtumbo
* Songea
* Tunduru

| * v
* c
* e
Rexións de Tanzania |
| --- |
| 
* Arusha
* Dar es Salaam
* Dodoma
* Iringa
* Kagera
* Kigoma
* Kilimanjaro
* Lindi
* Manyara
* Mara
* Mbeya
* Morogoro
* Mtwara
* Mwanza
* Pemba Norte
* Pwani
* Rukwa
* Ruvuma
* Shinyanga
* Singida
* Pemba Sur
* Tabora
* Tanga
* Zanzíbar Central/Sur
* Zanzíbar Norte
* Zanzíbar Urbano/Oeste

 |  |

|  |  |
| --- | --- |
| Control de autoridades | 
* Wd: Q115318
* BNF: 12471122d
* GEC: 0057432
* GeoNames: 877416
* TGN: 1001740

 |
**Cagliari** (en sardo *Castèddu*) é un concello italiano de preto de 160.000 habitantes (478.000 a área urbana), capital da provincia de Cagliari e da rexión da Sardeña.

Vista de Cagliari dende a terraza do Bastione di Saint Remy

Xeografía
---------

Praia do Poetto e a Sella del Diavolo no Golfo degli Angeli en Cagliari
A cidade de Cagliari está situada na zona meridional da Sardeña. Encóntrase no medio do Golfo dos Anxo (en italiano *Golfo degli Angeli*), e se expande arredor de Sella del Diavolo, tendo ao leste os montes de Sette Fratelli, ao oeste os montes de Capoterra e ao norte a chaira de Campidano. Ten en común con Roma, Lisboa e Istambul o feito de estaren construídas sobre sete outeiros.

Véxase tamén
------------

### Ligazóns externas

* Páxina oficial de Cagliari *(en italiano)*

|  |  |
| --- | --- |
| Control de autoridades | 
* Wd: Q1897
* WorldCat
* VIAF: 134322728
* BRE: 2037622
* DARE: 16177
* EBID: ID
* GEC: 0013611
* GeoNames: 6540125
* GND: 4085112-6
* MusicBrainz: ID
* NKC: xx0037480
* OSM: 39837
* Pleiades: 471899
* TGN: 7015596
* Trismegistos: 3239

 |
Localización de Shinyanga en Tanzania.
**Shinyanga** é unha das 26 rexións nas que se encontra dividida a Tanzania. A súa capital é a cidade de Shinyanga.
Limita polo norte coas rexións de Mwanza, Mara e Kagera, polo sur coa de Tabora, polo oeste coa de Kigoma, polo sueste coa de Singida e polo leste coas de Arusha e Manyara.
Posúe unha superficie de 50.781 km2 e segundo o censo do 2002 tiña unha poboación de 2.805.580 habitantes.

Distritos
---------

Ten oito distritos:

* Bariadi
* Bukombe
* Kahama
* Kishapu
* Maswa
* Meatu
* Shinyanga Urbano
* Shinyanga Rural

| * v
* c
* e
Rexións de Tanzania |
| --- |
| 
* Arusha
* Dar es Salaam
* Dodoma
* Iringa
* Kagera
* Kigoma
* Kilimanjaro
* Lindi
* Manyara
* Mara
* Mbeya
* Morogoro
* Mtwara
* Mwanza
* Pemba Norte
* Pwani
* Rukwa
* Ruvuma
* Shinyanga
* Singida
* Pemba Sur
* Tabora
* Tanga
* Zanzíbar Central/Sur
* Zanzíbar Norte
* Zanzíbar Urbano/Oeste

 |  |

|  |  |
| --- | --- |
| Control de autoridades | 
* Wd: Q153339
* GeoNames: 150004
* TGN: 1001748

 |
**José Pasín Romero**, nado en Santiago de Compostela en 1878 e finado na mesma cidade o 10 de xullo de 1960, foi un sindicalista e político galego.

Traxectoria
-----------

Obreiro ebanista de ideario republicano federal, organizou sociedades de distintas profesións, culminando na Federación de Obreros y Agricultores de Santiago y pueblos comarcanos. Fundou os periódicos *La Defensa* (1913) e *Lucha Social* (1919-21), órgano da Federación de Obreros y Campesinos, da que foi presidente. Tamén foi director de *La Redención* (voceiro da Federación de Agricultores de Padrón) na súa última época. A súa participación na folga xeral de 1917 levouno ao castelo de San Antón, onde estivo preso durante varios meses.

Foi o primeiro concelleiro obreiro de Santiago de Compostela nas eleccións municipais de 1909, vencendo a Felipe Romero Donallo. Continuou como concelleiro en Compostela nas sucesivas eleccións ata a ditadura de Primo de Rivera. Volveu ser elixido concelleiro en 1931, nas municipais que trouxeron a Segunda República, formou parte da Federación Republicana Gallega e chegando a ser primeiro tenente de alcalde ata a súa expulsión do Concello en 1934.

Co golpe de Estado do 18 de xullo de 1936, varios falanxistas trataron de detelo, e estivo fuxido durante tres anos polas aldeas dos arredores. Dous dous seus fillos foron asasinados (Marcelino e Modesto) e outro, Luis, salvouse. Finou en Santiago de Compostela o 10 de xullo de 1960.

Vida persoal
------------

Casou con Luisa Noya Martínez e foi pai de Marcelino, Modesto, Luis, Laura, Flora, Palmiro e Florentino Pasín Noya.

Notas
-----

1. ↑  *El Correo Gallego*, 12-7-1960, p. 8.

Véxase tamén
------------

### Bibliografía

* Pereira, Dionisio (2012). *José Pasín Romero: Memoria do proletariado militante de Compostela*. Santiago de Compostela: Fundación 10 de Marzo. ISBN 978-84-939921-0-1.

### Ligazóns externas

* José Pasín Romero en Nomes e Voces Arquivado 02 de xuño de 2014 en Wayback Machine.
* El padre de la quinta ciudad Artigo en *El País*
* Cartas de republicanos galegos condenados a morte (1936-1948)Arquivado 22 de xuño de 2012 en Wayback Machine.

|  |  |
| --- | --- |
| Control de autoridades | 
* Wd: Q12391137
* WorldCat
* VIAF: 301137502
* BNE: XX5213116
* GND: 1034544209

 |
**Manuel Rodríguez González**, nado en Ourense e finado en Madrid o 3 de setembro de 1951, foi un guerrilleiro antifranquista galego.

Traxectoria
-----------

Ebanista. Ingresou nas Juventudes Socialistas Unificadas de Ourense a finais de 1946. Cando foron desmanteladas en marzo de 1948, encargouse de reorganizalas. Coa morte de Máximo Nóvoa Barreiros incorporouse á guerrilla de Samuel Mayo Méndez. Pertenceu ao grupo guerrilleiro de Juan Sorga Rodríguez. Tentou chegar co resto de grupo a Francia. Na viaxe foron sorprendidos pola Garda civil en Chaherrero (Crespos, provincia de Ávila) o 16 de maio de 1950, resultando morto Perfecto de Dios Fernández e detida a súa nai Carmen Fernández Seguín. Juan Sorga e Manuel Rodríguez lograron fuxir e chegaron a Madrid. O 26 de maio, cando viaxaba con Juan Sorga no tren correo Madrid-Zaragoza foi detido pola Garda civil, mentres Sorga logrou saltar do tren e fuxir. Xulgado en Madrid, foi condenado a pena de morte e executado en garrote vil o 3 de setembro de 1951.

Véxase tamén
------------

### Bibliografía

* Domínguez González, José (2016). *A Edreira, el último bastión de la resistencia en Ourense (18 en el balneario)*. Círculo Rojo. p. 70. ISBN 978-84-9126-680-8.
* Martínez Cerredelo, Edelmiro (2008). Centro de Desenvolvemento Rural "O Viso", ed. *A Limia: 1931-1953. Historia e memoria*. Sarreaus. pp. 327–333, 361–364. ISBN 978-84-612-6855-9.

### Ligazóns externas

* Ficha en Los de la sierra*(en francés)*
Mobles con acabado superficial vernizado
O **verniz** é unha película de acabado case transparente, usada xeralmente sobre madeira e outros materiais para protección, profundidade e brillo. A súa formulación tradicional contén aceite secante, resinas e un disolvente como augarrás, aínda que tamén se utilizan tamén derivados de petróleo como poliuretano ou epoxi. En oposición ás pinturas, o verniz non contén un pigmento para resaltar a textura ou a cor natural. É utilizado tamén como última capa sobre pintura, para a súa protección e para obter un efecto de profundidade. Aplicada como un líquido, cun pincel ou pulverizador, forma unha película ao secar en contacto co ar.

Notas
-----

1. ↑  Definicións no *Dicionario da Real Academia Galega* e no Portal das Palabras para *verniz*.

Véxase tamén
------------

### Outros artigos

* Carpintaría

|  |  |
| --- | --- |
| Control de autoridades | 
* Wd: Q81683
* AAT: 300014974
* BNF: 119412981
* BRE: 2641360
* EBID: ID
* GEC: 0150414
* GND: 4255907-8
* JSTOR: varnishing
* MAG: 28667232
* NDL: 00574143
* NKC: ph122175
* PSH: 6417

 |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Georg Baselitz**, nado o 23 de xaneiro de 1938, é un pintor, escultor e artista gráfico alemán. Membro do movemento neoexpresionista, xunto con pintores como Anselm Kiefer e A. R. Penck, na década de 1960 deuse a coñecer a través das súas pinturas figurativas. En 1969, comezou a pintar os seus temas e personaxes ao revés, nun esforzo por superar a natureza representativa e orientada ao contido das súas obras anteriores e enfatizar o artificio da pintura. Baselitz, baseándose en numerosas influencias, incluíndo a arte da ilustración soviética, o período manierista e a arte africana, desenvolveu a súa propia linguaxe artística.

O pintor naceu como Hans-Georg Kern en Deutschbaselitz, Alta Lusacia. Baselitz creceu no medio do sufrimento e da destrución da Segunda Guerra Mundial, e o concepto de destrución xoga un papel importante na súa obra. Estas circunstancias biográficas son aspectos recorrentes de toda a súa obra. Neste contexto, o artista afirmou nunha entrevista: "Nacín nunha orde destruída, unha paisaxe destruída, un pobo destruído, unha sociedade destruída. E non quería restablecer a orde: xa vira abondo. Obrigáronme a cuestionar todo, a ser "inxenuo", a comezar de novo". Ao interromper calquera orde dada e romper as convencións comúns de percepción, Baselitz converteu as súas circunstancias persoais en principios artísticos reitores. A día de hoxe, aínda invierte todas as súas pinturas. , que se converteu nunha característica única e máis rechamante da súa obra.

|  |  |
| --- | --- |
|  | Wikimedia Commons ten máis contidos multimedia na categoría:  ***Georg Baselitz*** |


1. ↑  Georg Baselitz, Skarstedft (Inglês)
2. ↑  "Goth to Dance: Donald Kuspit Talks with Georg Baselitz", entrevista ao pintor, *Artforum 33*, no. 10 (1995), p. 76 (Inglês)
**Wurrumiyanga**, anteriormente coñecida como **Nguiu**, é unha vila e comunidade tiwi que se atopa na costa do sur da illa Bathurst, no Territorio do Norte de Australia. A súa poboación era de 1 563 habitantes segundo o censo australiano de 2016.

Historia
--------

Nguiu foi fundada en 1911 como misión católica por Francis Xavier Gsell. A oficina de correos de Nguiu abriu o 3 de xuño de 1974, sendo a primeira da illa Bathurst. En 2010 Nguiu foi renomeada como Wurrumiyanga polo Consello da Terra Tiwi. Significa o *lugar onde medran as cícadas*.

Demografía
----------

En Wurrumiyanga, segundo o Censo de 2016 de Australia, o 90,2% da poboación era de orixe aborixe australiana e o 78,3% falaba a lingua tiwi.

Educación
---------

Hai dúas escolas católicas na vila, a Escola de Primaria Católica Murrupurtiyanuwu e a Escola Católica Xavier (de 7 a 13 anos).

Cultura
-------

Wurrumiyanga é o fogar de *Tiwi Designs*, unha sociedade artística (que inclúe máis de 100 artistas indíxenas) que produce roupa, esculturas, cerámica e pinturas cuxo obxectivo é o de promocionar, preservar e enriquecer a cultura tiwi.

Notas
-----

1. 1 2  "2016 Census QuickStats: Wurrumiyanga". *quickstats.censusdata.abs.gov.au*. Arquivado dende o orixinal o 29 de decembro de 2021. Consultado o 5 de agosto de 2020.
2. ↑  F.X. Gsell, *The Bishop with 150 Wives* (Angus and Robertson, Sydney, 1956), ch. 3.
3. ↑  "Post Office List". *Premier Postal History*. Consultado o 21 de marzo de 2012.
4. ↑  Northern Territory Government (ed.). "NT Place Names Register". Consultado o 7 de abril de 2011.
5. ↑  "Xavier Catholic College". *xcecnt.catholic.edu.au*. Consultado o 13 de xaneiro de 2019.
6. ↑  "Tiwi Designs". *Tiwi Designs*. Consultado o 5 de agosto de 2020.
7. ↑  "Tiwi Designs: About Us". *Tiwi Designs*. Consultado o 5 de agosto de 2020.

|  |  |
| --- | --- |
| Control de autoridades | 
* Wd: Q18034
* GeoNames: 8347917
* OSM: 11716631

 |
Centro da cidade
**Radviliškis** é unha cidade do distrito municipal de Radviliškis de 17254 habitantes (2011), pertencente ao condado de Šiauliai County en Lituania. Radviliškis é o centro administrativo do distrito desde 1950, e mais é un importante nó ferroviario.

Historia
--------

Radviliškis fundouse a fins do século XV e menciónase por vez primeira en 1567. En 1687, Jan Sobieski, o rei de Lituania e Polonia, deulle o dereito a manter un mercado.

Entre os séculos XVII e XIX tanto forzas militares, como pragas e a fame devastaron a cidade varias veces e así tras a peste de 1708–1710 a cidade quedou deshabitada.

Estación de ferrocarril de Radviliškis
A localidade gradualmente volveu medrar e en especial coa construción en 1870 da liña de ferrocarril entre Liepāja e Romny que cruzaba a cidade, á que se engadiu en 1873 a liña de Radviliškis a Daugavpils. Nesa época a maioría dos residentes eran traballadores do ferrocarril.

|  |  |
| --- | --- |
| Control de autoridades | 
* Wd: Q318686
* WorldCat
* VIAF: 306375921
* GeoNames: 595449

 |
**Raúl Álvarez Gómez**, nado en Vigo cara 1914 e finado en Xixón o 16 de febreiro de 1938, foi un carpinteiro e político galego.

Traxectoria
-----------

Carpinteiro en Vigo. Na República militou no Partido Comunista de España. Co golpe de Estado do 18 de xullo de 1936 foi detido, pero pouco despois foi mobilizado coa súa quinta polo exército sublevado. Destinado ao Rexemento Mérida 35, na fronte asturiana pasouse ao exército leal e integrouse no Batallón 213; loitou nas frontes de Vizcaia e Asturias. Coa derrota republicana no Norte, foi feito prisioneiro e sometido a un consello de guerra en Xixón o 17 de xaneiro de 1938. Acusado de rebelión militar, foi condenado á pena de morte e executado o 16 de febreiro dese ano. En xaneiro de 1941 o Tribunal Regional de Responsabilidades Políticas da Coruña sancionouno cunha multa de 100 pesetas.

Notas
-----

1. ↑  *El Compostelano*, 29-3-1940. p. 2.

Véxase tamén
------------

### Ligazóns externas

* Raúl Álvarez Gómez na páxina web *Nomes e Voces*.
Mapa da antiga provincia do Poitou.
**Poitou** (en poitevino *Poetou*) era unha provincia francesa que abranguía os actuais departamentos da Vendée (Baixo Poitou), Deux-Sèvres e Vienne (Alto Poitou), así como o norte da Charente e unha parte do oeste de Haute-Vienne. A súa capital era Poitiers. 

Bandeira da provincia do Poitou.
A antiga provincia deulle o seu nome á Marisma poitevina, situada no antigo golfo dos Pictóns, na costa occidental de Francia, e que representa a segunda zona húmida máis grande de Francia en termos de superficie despois da Camarga ; a marisma esténdese desde o Atlántico até as portas de Niort e desde o sur da Vendée até o norte de La Rochelle.

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q954076
* WorldCat
* VIAF: 124347071
* BNF: 11940201k
* BRE: 3172554
* EBID: ID
* FAST: 1215278
* GeoNames: 2986493
* LCCN: n81103399
* NKC: ge130468
* SUDOC: 027338347
* TGN: 7002891
* Treccani: poitou

 |
**Kirkwall** é a vila principal e capital do arquipélago das Illas Órcadas, ao norte da Escocia.

O nome Kirkwall deriva do noruegués *Kirkjuvagr* (« vano da igrexa »), deformado en *Kirkvoe* e *Kirkwaa*.

A catedral de Santo Magnus
Kirkwall está situado na costa norte da illa principal do arquipélago. O seu porte está unido por transbordador con Aberdeen e Lerwick así como coas principais illas do arquipélago situadas ao norte. A poboación de Kirwall é de aproximadamente 8.500 habitantes.

A catedral do Santo Magnus álzase no centro da vila. Foi fundada en memoria de santo Magnus Erlendsson, conde das Órcadas (1108-1117) polo conde (máis tarde canonizado) Rögnvald Kali. O pazo bispal e o pazo condal atópanse preto da catedral. O museo de *Tankerness House* conserva colección de obxectos prehistóricos dos, Pictos e Viquingos dunha importancia internacional.

|  |  |
| --- | --- |
| Control de autoridades | 
* Wd: Q208329
* WorldCat
* VIAF: 164359437
* EBID: ID
* GeoNames: 2645198
* GND: 4230564-0
* LCCN: n87104888
* MusicBrainz: ID
* NKC: ge516040
* WOEID: 25462

 |
**Antonio Vidal Villanueva**, nado na Coruña o 17 de setembro de 1863, foi un carpinteiro, sindicalista e xornalista galego.

Traxectoria
-----------

Foi un dos dirixentes da Federación Coruñesa de Trabajadores adherida á Federación de Trabajadores de la Región Española. Foi director de *La Lucha Obrera*. Logo foi secretario da Federación e director do seu voceiro *El Corsario*. Foi detido a principios de abril de 1891 con Juan Antelo Lamas, o redactor do periódico, por publicar o artigo "Una protesta, atacando el culto católico". Participou nas folgas de 1890 e 1891 demandando a xornada de oito horas, polo que foi encadeado e logo condenado a sete anos de desterro a máis de 25 quilómetros da cidade. Boicoteado pola Patronal, tivo que marchar á América.

Notas
-----

1. ↑  *El Regional*, 3-4-1891, p. 2.

Véxase tamén
------------

### Bibliografía

* Fernández, Eliseo; Pereira, Dionisio (2004). Positivas, ed. *O anarquismo na Galiza*. Santiago de Compostela. pp. 264–265. ISBN 84-87783-79-1.
* Durán, José Antonio (1-5-1994). "Antonio Vidal, huella sin rostro". *La Voz de Galicia*: 99.

### Ligazóns externas

* Apuntamentos para unha enciclopedia histórica do anarquismo galego (V)
**Antonio Fernández Pombo**, nado en Guillén (Becerreá) o 25 de abril de 1942, é un empresario e político galego.

Traxectoria
-----------

Aos 13 anos foi vivir a Becerreá para aprender o oficio de carpinteiro, e de novo tamén traballou de albanel. Foi capataz nunha empresa da familia Rosón e de 1976 a 1991 tivo a súa propia empresa de construción. Nas primeiras eleccións democráticas foi na candidatura de Coalición Democrática encabezada por Gerardo Pardo de Vera e foi elixido concelleiro. Logo da dimisión de Pardo de Vera, foi elixido alcalde de Becerreá en 1981. Nas municipais de 1983 encabezou a candidatura da Coalición Popular e foi elixido alcalde con maioría absoluta. Volveu ser elixido alcalde en 1987 por Alianza Popular, 1991 polo Partido Popular e novamente por este partido en 1995, 1999 e 
2003. Foi deputado provincial.

|  |  |  |
| --- | --- | --- |
| Predecesor:**Gerardo Pardo de Vera** |  **Alcalde de Becerreá** 1981 - 2007 | Sucesor:**Manuel Martínez Núñez** |

Véxase tamén
------------

### Outros artigos

* Eleccións municipais en Becerreá

### Ligazóns externas

* «Para min a lealdade é o máis grande que pode haber no mundo enteiro»
Coordenadas: 47°12′00″N 09°32′00″L﻿ / ﻿47.20000, -9.53333

**Eschen** é un concello situado no norte do principado de Liechtenstein. Contaba en 2010 cunha poboación de 4.215 habitantes.

Xeografía
---------

Limita de suroeste a norte co municipio de Gamprin, ao nordés con Schellenberg, ao leste con Mauren, ao sueste con Frastanz (Austria), Planken e o exclave de Gamprin, e ao sur con Schaan.

O municipio posúe ademais o exclave de Nendeln, grazas ao cal limita tamén cun exclave do municipio de Vaduz, así como coas comunas suízas de Sennwald e Buchs.

Lugares de interese
-------------------

* Sportpark Eschen-Mauren, estadio do USV Eschen/Mauren.
* Igrexa de San Martín.
* Balneario de Eschen.

Igrexa de San Martín

Comunicacións
-------------

Eschen é famosa pola venda das súas bicicletas, xa que son as máis baratas de todo o país. Para chegar á cidade, é necesario ir en autobús ou en coche, aínda que o transporte ferroviario tamén está moi frecuentado polos aldeáns. A estación de ferrocarril máis próxima está en Ruggell, ao norte do principado.

Deportes
--------

Destaca en Eschen o seu equipo de fútbol, o USV Eschen/Mauren, con sede nas dúas cidades. Ademais do fútbol, destaca o hóckey, a patinaxe sobre xeo, a natación, o balonmán, o esquí e carreiras de zorras, entre outras disciplinas deportivas tanto de verán como de inverno.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Eschen*** |

* Sitio oficial do municipio de Eschen *(en alemán)*

| * v
* c
* e
Concellos de Liechtenstein |
| --- |
| Bandeira de Liechtenstein | 
* Balzers
* Eschen
* Gamprin
* Mauren
* Planken
* Ruggell
* Schaan
* Schellenberg
* Triesen
* Triesenberg
* Vaduz

 | Escudo de Liechtenstein |

|  |  |
| --- | --- |
| Control de autoridades | 
* Wd: Q4540
* GEC: 0024552
* GeoNames: 3042069
* GND: 4501779-7
* HDS: 007053
* MusicBrainz: ID
* OSM: 1155949
* WOEID: 856453

 |
Coordenadas: 47°07′00″N 09°31′00″L﻿ / ﻿47.11667, -9.51667

**Triesen** é un concello situado no sur do principado de Liechtenstein. Contaba en 2010 cunha poboación de 4.827 habitantes.

Xeografía
---------

Limita ao norte co municipio de Vaduz, ao leste con Triesenberg, ao sueste con exclaves dos municipios de Vaduz, Schaan e Balzers, ao sur con Maienfeld (Suíza) e Fläsch (Suíza), ao suroeste con Balzers, e ao oeste con Wartau (Suíza) e Sevelen (Suíza).

Lugares de interese
-------------------

* Piscina municipal de Triesen.
* Banco Nacional de Triesen (unha das construcións máis modernas).
* Circuíto de motocross.
* Igrexa de St. Mamerten.
* Igrexa de St. Gallus.
* Galería de arte de Triesen.

Parroquia de St. Gallus

Comunicacións
-------------

Triesen é un dos municipios máis grandes do país, polo que está moi ben comunicado. Triesen posúe varias paradas de autobús e unha estación. Respecto doutros transportes, destaca o automóbil e unha estación de tren, chamada Forst Hilti. O outro transporte, ademais de ser o máis rendible é o menos contaminante, é a bicicleta. Desde Triesen parten numerosos carrís bici que comunican a cidade con outras localidades como Vaduz, Schaan ou Balzers.

Deportes
--------

O FC Triesen é un dos poucos equipos de Liechtenstein que xogan en Suíza. Como Triesen se atopa nun val rodeado de altas montañas, o deporte máis practicado é o esquí, así como outros deportes de inverno. Outros deportes importantes son a patinaxe sobre xeo e a natación, xa que hai unha piscina municipal cuberta. O circuíto de motocross de Triesen é o único que hai no país.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Triesen*** |

* Sitio oficial do municipio de Triesen *(en alemán)*

| * v
* c
* e
Concellos de Liechtenstein |
| --- |
| Bandeira de Liechtenstein | 
* Balzers
* Eschen
* Gamprin
* Mauren
* Planken
* Ruggell
* Schaan
* Schellenberg
* Triesen
* Triesenberg
* Vaduz

 | Escudo de Liechtenstein |

|  |  |
| --- | --- |
| Control de autoridades | 
* Wd: Q49654
* WorldCat
* VIAF: 168178947
* GEC: 0067616
* GeoNames: 3042036
* GND: 4399865-3
* HDS: 007129
* MusicBrainz: ID
* OSM: 1155945
* WOEID: 856442

 |
**Esteban Mateus Williamson**, nado en Bogotá, Colombia o 4 de maio de 1984, coñecido profesionalmente como **Esteman**, é un cantante e compositor colombiano.

Traxectoria
-----------

Esteman deuse a coñecer na escena musical colombiana co vídeoclip da canción "No te metas a mi Facebook", que se volveu viral en YouTube, xerando máis dun millón de visitas en pouco tempo. O seu álbum debut, *1er Acto*, foi publicado o 28 de abril de 2012. Contou coa colaboración da cantante Andrea Echeverri na canción "Aquí Estoy Yo". A súa segunda produción, Caótica Belleza, foi publicada o 28 de agosto de 2015 con colaboracións de Natalia Lafourcade na canción "*Caótica Belleza*" que dá nome ó álbum, José Quiñonez na canción "La Noche Es Corta", Li Saumet na canción "Todo Lo Que Soy" e Carla Morrison na canción "Adelante".

En 2016, Esteman foi un dos artistas seleccionados para facer parte da primeira edición do festival Lollapalooza en Colombia antes da súa cancelación. Nos Premios Grammy Latinos de 2016, Esteman foi nomeado na categoría de mellor novo artista, perdendo ante o seu compatriota Manuel Medrano. O seu álbum *Caótica Belleza* foi un do cinco discos nomeados a mellor álbum de música alternativa nos mesmos premios, categoría que gañou o disco L.H.O.N de Illya Kuryaki and the Valderramas.

Esteman e a súa banda, "A Esteband", saíu de xira por Colombia, a Arxentina, o Perú, Chile, México e os Estados Unidos.

Notas
-----

1. ↑  *¿Quién es Esteman? Arquivado 20 de abril de 2017 en Wayback Machine.*. *Jet-Set*. 25 de xuño de 2015.
2. ↑  *Esteman - 1er Acto*. *YAM Magazine*. Marzo de 2017.
3. ↑  *Esteman, a deambular por el desconcierto*. *El Espectador*. 16 de marzo de 2017.
4. 1 2  *Esteman lanza su nuevo álbum ‘Caótica belleza’*. *Los40*. 2017.
5. ↑  *Star lineup to rock Bogotá at first Lollapalooza Colombia*. Jared Wade. *The City Paper Bogotá*. 17 de xuño de 2016.
6. ↑  *Lollapalooza Colombia Canceled After Lead Headliner Drops Out, Organizers Say*. *Billboard*. 2017.
7. ↑  *Latin Grammy Winners 2016: Complete List*. *Billboard*. 2017.
8. ↑  *Tres colombianos, entre los más nominados al Grammy Latino*. *El Tiempo*. 2017.

Véxase tamén
------------

### Ligazóns externas

* Páxina oficial *(en castelán)*

* Portal:Colombia
* Portal:Diversidade sexual

|  |  |
| --- | --- |
| Control de autoridades | 
* Wd: Q29479109
* WorldCat
* VIAF: 171951195
* AllMusic: mn0002435093
* BNE: XX5089349
* Discogs: 4998822
* Genius: Esteman
* MusicBrainz: ID
* Songkick: 6322309

 |
Estandarte da Coroa de Castela
O **tratado de Baiona** foi un convenio asinado en Trancoso e ratificado en Baiona en 1388 entre Xoán I de Castela, por unha banda, e Xoán de Gante e Constanza de Castela, por outra, polo que se puxo fin ao conflito sucesorio da coroa castelá desencadeado pola deposición de Pedro I de Castela por Henrique II de Castela. Xoán de Gante chegara a un acordo coa nobreza do reino de Galiza, fora coroado en Compostela e reclamaba tamén os reinos de Portugal, Castela e León.

Estandarte do duque de Lancaster.
No Tratado de Baiona prometíase o matrimonio dos herdeiros de ambas as liñas: Henrique (fillo de Xoán I de Castela) e Catarina de Lancaster (filla de Xoán de Gante e Constanza de Castela). Ambos recibirían o título de Príncipes de Asturias e sucederían a Xoán I, uníndose ambas as liñas na persoa dos seus herdeiros. Ademais, todos os fillos de Pedro I que seguían no cárcere deberían ser postos en liberdade, e os que estaban no exilio podían volver a Castela. O tratado incluía a obriga do rei de Castela de pagar unha indemnización de 600 000 francos ouro aos Lancaster, que se fixo efectiva ese mesmo ano.

O matrimonio tivo lugar, pero non todos os fillos foron liberados. Hai constancia de que Xoán de Castela permaneceu no cárcere de Soria até a súa morte.

Notas
-----

1. ↑  Diario, Nós (2019-08-05). "Xoán de Gante, duque de Lancaster e rei da Galiza". *Nós Diario*. Consultado o 2022-06-17.
2. ↑  López de Ayala, Pedro ; 1780; Condicións do tratado en:. *"Crónicas de los reyes de Castilla Don Pedro, Don Enrique II, Don Juan I, Don Enrique III"* (en castelán). imprenta de Don A. de Sancha.
3. ↑  *Colección de documentos inéditos para la historia de España* (en castelán). Madrid Impr. de J. Perales y Martínez [etc.] 1842.
Coordenadas: 43°12′N 23°33′L﻿ / ﻿43.200, -23.550


|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Vratsa** (en búlgaro: *Враца*) é unha cidade situada no noroeste de Bulgaria, nunha zona de outeiros nos montes Balcáns. É a capital administrativa da provincia de Vratsa.

A cidade de Vratsa é un centro de comercio e artesanía e un nó ferroviario. Nela estabeleceuse a industria téxtil, metalúrxica, química e cerámica. Durante o dominio otomán (séculos XV ó XIX) foi un centro administrativo e unha gornición. A área municipal está habitada por un total de 80.040 persoas, segundo o censo de 2004.

Xeografía
---------

É unha das cidades máis "pintorescas" do país. Atópase nos outeiros situados ós pés de "Vrachanski Balkan" (montañas Vratsa), co río Leva cruzando a cidade. Vratsa atópase a aproximadamente 116 km da capital búlgara, Sofía.

A área rural do concello ofrece diversos atractivos, que lle outorga o encanto da zona oriental do noroeste búlgaro. Nos terreos de bosques do estado de Vratsa, localízanse numerosos parques naturais protexidos, así como monumentos históricos.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vratsa Modificar a ligazón no Wikidata*** |

### Ligazóns externas

* Páxina oficial *(en búlgaro)*

|  |  |
| --- | --- |
| Control de autoridades | 
* Wd: Q189502
* WorldCat
* VIAF: 159445554
* BNF: 13745830z
* BRE: 2333313
* EBID: ID
* GEC: 0071633
* GeoNames: 725712
* GND: 4108592-9
* LCCN: n80079604
* MusicBrainz: ID
* NKC: ge372136

 |
Transilvania en verde, Valaquia en azul, Moldavia en vermello, e Dobruia en amarelo
**Moldavia** é unha das tres rexións que deron orixe á moderna Romanía e á República de Moldavia. As outras dúas son Valaquia e Transilvania. Dúas rexións anexadas tamén a Romanía son Dobruia ou *Dobrudia* e o Banato.

Coñecida como Principado de Moldavia dende o século XV. A súa parte occidental, xunto co Principado de Valaquia, uníronse dando orixe ó Reino de Romanía en 1878. A parte oriental, foi ocupada por Rusia baixo o nome de **Basarabia** ou *Besarabia*, tomado da antiga Dinastía dos **Basarab** ou **Basarabi**. O reino de Romanía anexou Transilvania ó terminala primeira guerra mundial

Esta zona, menos a franxa costeira que pertence á Ucraína, converteuse na República de Moldavia, tras ser unha das quince repúblicas que formaban á ex Unión Soviética.

| * v
* c
* e
Rexións históricas de Romanía |
| --- |
| 
* Dobruxa
* Moldavia
	+ Besarabia
	+ Budxac
	+ Bucovina
	+ Herta
* Transilvania
	+ Banato
	+ Crisana
	+ Maramureș
* Valaquia
	+ Muntenia
	+ Oltenia

 |  |
**Miyawaka-shi - 宮若市**  
| 

|  |
| --- |
|  |
|  |

 |
| Mapa |
|  |
| Localización de Miyawaka na prefectura de Fukuoka. |
|  |
| Localización da prefectura de Fukuoka no Xapón. |
| Información |
| País |  Xapón |
| Illa | Illa de Kyūshū |
| Rexión | Rexión de Kyūshū |
| Prefectura | Prefectura de Fukuoka |
| Superficie | 139,99 km2 |
| Poboación | 30.665 (2009) |
| Densidade | 219 h/km² |
| Alcalde | Tetsunobu Ariyoshi |

**Miyawaka** (宮若市, みやわかし, *Miyawaka-shi*) é un concello da prefectura de Fukuoka no Xapón. Está situado ao norte da rexión de Kyūshū e no centro-norte da prefectura, na zona da provincia histórica de Chikuzen, na illa de Kyūshū. A súa superficie é de 139,99 km², a poboación é de 30.665 habitantes (2009) e ten unha densidade de poboación de 219 h/km².

O concello de Miyawaka limita cos concellos de Sasaguri, Hisayama, Koga, Fukutsu, Munakata, Kurate, Nōgata, Kotake e Iizuka.

Historia
--------

A cidade de Miyawaka foi fundada pola fusión de dous concellos das vilas de *Wakamiya* e de *Miyata* do distrito de Kurate no ano 2006.

Véxase tamén
------------

### Ligazóns externas

* Sitio web oficial da cidade de Miyawaka *(en xaponés)*.

|  |  |
| --- | --- |
| Control de autoridades | 
* Wd: Q990431
* WorldCat
* VIAF: 258285097
* GeoNames: 7407416
* GeoNLP: Z4YBML
* MusicBrainz: ID
* NDL: 01192594
* OpenCorporates: 1000020402265

 |